Altair

> **"...มนุษย์ไม่เพียงแต่ปรารถนาจะมีชีวิตอยู่ แต่ยังปรารถนาจะค้นพบความหมายของชีวิตตนเองเช่นกัน..."**
>
>

## Mental Condition

### Rate

S

**Altair** ;(อัลแตร์)  หรือชื่อจริงคือ Fraser (เฟรเซอร์) ปรากฏตัวครั้งแรกใน Fallen  เขาคือสมาชิกคนที่ 1 ของสเตลล่า สังกัด Lunatic ผู้เป็นเสมือนหัวหอกคอยชักใยอยู่เบื้องหลังซีโนเวล

## Appearance

ชายหนุ่มรูปร่างสูง ผิวขาว ผมสีเข้มและตาสีน้ำตาล มีรอยสักอยู่ที่แขนข้างซ้ายเป็นแผนที่ดาวและรหัสบางอย่าง

## Personality

ชายหนุ่มผู้สุขุม จริงจัง และเข้มแข็ง มักจะพูดน้อยและไม่ค่อยออกความเห็น แต่เขาเป็นห่วงพวกพ้องและคนรอบตัวเสมอๆ แววตาดุดันและมักสงบนิ่งในยามปกติ น้ำเสียงทุ้มและพูดจาชัดถ้อยชัดคำ เขาไม่ค่อยผูกสัมพันธ์กับคนอื่นๆ ที่คุยด้วยก็มีแค่สเตลล่าด้วยกันเองและลูน่าเท่านั้น

ด้วยความที่เฟรเซอร์เคยเป็นทหารมาก่อน ดังนั้นปฏิกิริยาการตอบสนองและการเคลื่อนไหวจึงรวดเร็วกว่าคนอื่น และเร็วพอๆกับลูน่า เขามักปลีกตัวไปอยู่คนเดียว และไม่ติดต่อกับใครหากไม่มีความจำเป็น คอยสอดส่องความเป็นไปและเรื่องราวต่างๆของ WBC SC และซีโนเวล ราวกับเหยี่ยวที่ยืนอยู่บนยอดไม้ (อ้างอิงจากคำพูดของเดเนป)

## Personal Background

เฟรเซอร์นั้นเคยเป็นทหารอยู่ในเขตชายแดนของพื้นที่สีแดง เขาต้องทนทุกข์กับสงครามที่ดำเนินไปราวกับจะไม่มีวันจบสิ้น ความเครียด และความกดดันในสงครามทำให้เขาเริ่มกลายเป็นเมนดิสมากขึ้นเรื่อยๆ ยิ่งอยู่ในสนามรบนานวันเข้าเขาก็เริ่มสูญเสียความเป็นตัวเอง หลงลืมเรื่องราวต่างๆไปจนหมดสิ้น รู้สึกเหมือนตนเองถูกมองเป็นเพียงเครื่องมือทางการทหารและการเมืองเท่านั้น จนในที่สุดเฟรเซอร์ก็ไม่สามารถจับปืนได้อีก ทว่าขณะที่ไฟสงครามยังไม่ดับมอดเขาก็สูญเสียเหตุผลในการมีชีวิตอยู่ และจุดหมายในการดำเนินชีวิตไปจนหมดสิ้น

จนกระทั่งวันหนึ่งที่สงครามเริ่มค่อยๆสงบลง เฟรเซอร์ที่กำลังตัดสินใจจะหนีทัพได้ไปพบกับลูน่าโดยบังเอิญ ลูน่าได้ช่วยเหลือเขาและแสดงให้เขาเห็นว่าจะมนุษย์หรือเมนดิสต่างก็สามารถค้นพาเหตุผลของชีวิตได้ทั้งนั้น เธอบอกกับเขาว่าสติปัญญาและกำลังของเขาเป็นสิ่งจำเป็นต่อเธอ แม้เธออาจจะไม่ใช่เหตุผลที่ทำให้เขามีชีวิตอยู่ต่อ แต่เขาจะเป็นส่วนหนึ่งของฟันเฟืองที่ทำให้เธออยากมีชีวิตต่อไป เฟรเซอร์จึงรับคำเชิญของลูน่าและได้กลายมาเป็นสมาชิกคนที่สองของสเตลล่าในชื่อ 'อัลแตร์'

## Important role

### **Fallen**

อัลแตร์เป็นผู้คอยสืบข้อมูลและรายงานความคืบหน้าของการเคลื่อนไหวต่างของ WBC ให้กับเดเนปและลูน่า ก่อนที่เขาจะเข้ามาช่วยเป็นกำลังเสริมให้กับวีก้าในคดีของซีโนเวล ทว่าก็ต้องถอยออกมาจากคำสั่งของลูน่าในที่สุด ก่อนที่เขาจะหายตัวไปอย่างไร้ร่องรอยในเวลาต่อมาซึ่งเดเนปคาดเดาว่าอัลแตร์น่าจะเสียชีวิตจากการพยายามลอบขโมยข้อมูลของ SC ณ ส่วนที่ลูน่าไม่เคยเข้าไป

### **Fallen Apocalypse**

เฟรเซอร์ได้รับเหตุผลในการมีชีวิตต่อไปจากลูน่า 'แม้ตัวเราไม่ได้มีชีวิตอยู่เพราะใคร แต่คนบางคนกำลังมีชีวิตอยู่เพราะตัวเรา' และได้เสนอตัวเป็นสมาชิกของสเตลล่าเพื่อคอยช่วยเหลือลูน่า

## Relationships

### **Luna Al Macheldile**

สำหรับอัลแตร์แล้วนั้น เขามองลูน่าเสมือนผู้ค้ำจุนที่ไม่ได้คาดหวังสิ่งใดตอบแทน เป็นมุมมองที่ห่างไกลจากคำว่าเพื่อนฝูงและไม่ใกล้เคียงกับคำว่าครอบครัว และแม้จะนิยามสิ่งนี้ไม่ได้แต่อัลแตร์ก็จงรักภักดีและพยายามทำทุกอย่างเพื่อลูน่าอยู่เสมอ แม้เดเนปจะบอกว่าอัลแตร์เหมือนสุนัขล่าเนื้อที่คอยหันมามองเจ้านายเป็นระยะไม่ให้คลาดสายตา แต่ก็ไม่ได้เข้ามาออดอ้อนหรือประจบประแจงด้วย

## Trivia

* ชื่อของเขา (อัลแตร์) มาจากชื่อของดาวในกลุ่มดาวสามเหลี่ยมฤดูร้อน (กลุ่มดาวนกอินทรี)

* รหัสของเขาในฐานะเมนดิสคือ 1950-251-7870
* อัลแตร์เป็นเพียงคนเดียวที่ไม่พยายามติดต่อโดยตรงหาลูน่า แต่เขาจะติดต่อหาเดเนปแทน และมีเพียงเดเนปเท่านั้นที่รู้ว่าเขากำลังอยู่ที่ไหนและทำอะไรอยู่
* เขามักพกเครื่องรางชิ้นหนึ่งติดตัวอยู่เสมอ เป็นสร้อยคอที่ทำจากลูกโอ๊คแห้ง ซึ่งไม่เคยมีใครรู้ว่ามันมีความหมายอะไร
* อัลแตร์มักพก Ocarina ติดตัวไปด้วย และจะเล่นมันเมื่อรู้สึกเหนื่อยล้า
* หนังสือเล่มโปรดของอัลแตร์คือ Hundred years of solitude